kk kk ky kk ky kk ky ru kk ky kk kk kk kk uk uk ru kk be kk kk kk kk kk kk kk kk kk kk kk kk kk kk kk kk en kk kk kk kk kk kk kk kk kk kk kk kk kk kk kk kk kk kk kk kk kk kk kk kk sah kk kk kk ka kk kk kk pt kk kk kk
ИСЛАМ ДІНІ САЙТЫ | Әдеп-ахлақ :: Әйелдердің сәлем беруі
7 - Рабиул-әууәл, 1444 жыл.
3 - Қазан, 2022 жыл.
Сұрақ: Біз танымайтын әйелдер телефонмен немесе дүкенімізге кіргенде сәлем береді. Олардың сәлеміне жауап беру күнә ма?
Кейбір үкімдер Дар-ул-харб деп аталатын мұсылман болмаған мемлекеттерде өзгеше болады. Пайғамбарымыз алейһиссалам осындай мемлекеттерде олардан пайыз алудың рұқсат екенін білдірген. Сауда-саттыққа қатысты фасид (бұрыс) үкімдер де жаиз (рұқсат).
Хазреті Омар күнә істеген әнші әйелді қамшымен ұрып жатқанда әйелдің басы ашылды, сонда «Харам істеуді әдетке айналдырғаны үшін құрметі қалмады, қажеттілік шамада шаштарына қарау күнә болмайды» деген. Әбу Бәкр Бәлхи хазреттері де көлдің жағасымен кетіп бара жатқанда бастары, қолдары ашық әйелдерді көрді, «Олардың құрметтері қалмағандықтан, қажеттілік шамасында қарау күнә емес» деді. Іс түскенде осындай әйелдерге сәлем беру және сәлемдеріне жауап беру рұқсат.
Жұмыс істеуге мәжбүр болған мұқтаж, ешкімі жоқ әйелдер жұмыстағы қажеттілікке байланысты аяқтарын, қолдарын ашуына болады. Еркектердің оларды жұмыс барысында көруі, шәхуатсыз қарауы жаиз (рұқсат) болады.
Жоғарыда аталған себептермен кейбір тыйымдар мубахқа айналады. Тіпті әйел «Қош келдіңіз» деп қолын созса, қол алысу да жаиз болады. Алайда қажеттіліксіз бір әйелмен қол алысу харам. Бұл жайында бірнеше хадис шәриф мағынасы мынадай:
«Бастан темірмен соққы алу бөтен әйелге қол тигізуден жеңілірек.» (Бәйһақи)
«Бөтен әйелге шәхуатпен қарау – көз зинасы, оған қол тигізу – қол зинасы.» (Р.Насихин)
«Өте лас жатқан шошқамен сүртіну бөтен әйелге қол тигізуден жақсырақ.» (Табарани)
«Бөтен әйелмен қол алысқан адамның қолдары байланып, тозаққа тасталады.» (Р.Насихин)
Дініміз берген рұқсаттарды қажеттілікке қарай пайдалану қажет, фитнаға себеп болмау керек. Фитна жоқ кезде діннің әмірі қандай болса, соны ұстану қажет.
Сұрақ: Бейтаныс әйелдер телефонда немесе дүкенімізге кіргенде сәлем береді. Олардың сәлеміне жауап беру күнә ма? С.Әбәдийа кітабында: «Бір себеппен өткінші харам болған, яғни сол себеп біткенде үйленуі халал болатын әйелдерге сәлем беру жаиз емес. Олардың сәлеміне жауап беру парыз емес» деп жазылған. Жаиз болмаған адамдарға сәлем берудің ерекше жағдайлары жоқ па?
Жауап: Бөтен әйелге сәлем беру және дұға ету сияқты қажеттіліксіз сөйлесу де жаиз емес.
«Кәпірді құрметтеп сәлемдесуге болмайды. «Кәпірмен сөйлескенде құрмет мағынасында айтылатын сөз қолдануға болмайды» делінген. Залымды, кәпірді құрметтеу, құрметпен сәлем беру, ұстазым деп айту күпір болады.» (Бәриқа)
«Мұсылман болмағандарға және бидғатшыларға сәлем беруге болмайды, дегенмен оларға іс түскен кезде сәлем беруге және сәлеміне жауап қайтаруға болады. Бидғатшыларға да қажеттілікке қарай сәлем беруге болады.» (Дуррул мухтар)
Кәпірге құрметпен сәлем берген адам кәпір болады. Бірақ қажеттілік туындағанда сәлем беруге болады.
«Бір кәпірге «Аллаһ ұзақ өмір берсін» деп айту да жаиз емес. Бірақ мұсылман болуы немесе мұсылмандыққа бет бұруы үшін осылай дұға ету жаиз болады.» (Бәриқа)
«Зимми кәпірді ренжітпеу үшін сәлем беріп, қол алысу жаиз болады. Ашық түрде күнә істейтін күнәхарға сәлем беру де осылай жаиз.» (Дуррул мухтар)
«Күнә істеп жатқан адамға кедергі болу ниетімен сәлем беруге болады. Кәпірлерге тек жұмыс түскен кезде ғана сәлем беруге болады.» (Ибн Абидин)
Хадиқа кітабында жазылған: «Көке қызы сияқты намахрам туыстарды зиярат ету уәжіп емес. Бірақ оларға да сыйлық жіберу, сәлем жолдау мүстаһаб.» (С.Әбәдийа)
Жоғарыда түсіндірілген себептермен кейбір тыйымдар мубахқа айналады. Тіпті әйел «Қош келдіңіз» деп қолын созса, фитнаға себеп болмау үшін қол алысу жаиз болады. Алайда қажеттіліксіз әйелмен қол алысу харам.
Парақорлық – әлеуметтік індет
Жақсы амалдар жамандықтарды жоя ма?
Жастарға қалай насихат айту керек
Сізді не күлімдетті, йа, Расулаллаһ?
Күншіл адам үнемі мазасыз жүреді
«Мен Аллаһтың құлдарына жақсылық жасауды таңдадым»
Жандының суреті бар жерде намаз оқу
Тәубе еткен адам күнә істемегендей болады
Хазреті Әлидің алтын насихаттары
ИМАМ МҰСА КАЗЫМ БИН ЖАФӘР (радиаллаһу анһ)
ИМАМ ЖАФӘР САДЫҚ (радиаллаһу анһ)
Басқы бетке қосу |
Сайтымыздағы мәліметтер бүкіл адамзаттың пайдалануы үшін дайындалған.
Түп нұсқасын өзгертпеу шартымен рұқсат алмай-ақ, әркім қалағанынша пайдалана алады. Islamdini.kz ® 2008-2022